CELEX: 62019CN0029
Language: sk
Date: 2019-01-16 00:00:00
Title: Vec C-29/19: Návrh na začatie prejudiciálneho konania, ktorý podal Bundessozialgericht (Nemecko) 16. januára 2019 – ZP/Bundesagentur für Arbeit

18.3.2019   
            
            
               SK
            
            
               Úradný vestník Európskej únie
            
            
               C 103/15
            
         
      Návrh na začatie prejudiciálneho konania, ktorý podal Bundessozialgericht (Nemecko) 16. januára 2019 – ZP/Bundesagentur für Arbeit
      (Vec C-29/19)
      (2019/C 103/15)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundessozialgericht
      
         Účastníci konania pred vnútroštátnym súdom
      
      
         Žalobca: ZP
      
         Žalovaná: Bundesagentur für Arbeit
      
         Prejudiciálne otázky
      
      
                  1.
               
               
                  Má sa článok 62 ods. 1 nariadenia (ES) č. 883/2004 (1) v spojení s článkom 62 ods. 2 nariadenia (ES) č. 883/2004 vykladať v tom zmysle, že príslušná inštitúcia členského štátu pobytu má pri nezamestnanosti zamestnanca pri výpočte dávok zohľadniť „plat“, ktorý „mala“ daná osoba v súvislosti s jej poslednou činnosťou na území tejto inštitúcie, aj vtedy, ak podľa vnútroštátnych predpisov platných pre príslušnú inštitúciu pre podporu v nezamestnanosti tento plat z dôvodu nedostatočnej doby dosahovania platu nemôže byť zohľadnený a ako náhrada je stanovené fiktívne vymeranie dávok?
               
            
                  2.
               
               
                  Má sa článok 62 ods. 1 nariadenia (ES) č. 883/2004 v spojení s článkom 62 ods. 2 nariadenia (ES) č. 883/2004 vykladať v tom zmysle, že príslušná inštitúcia členského štátu pobytu má pri nezamestnanosti zamestnanca pri výpočte dávok zohľadniť „plat“, ktorý „mala“ daná osoba v súvislosti s jej poslednou činnosťou na území tejto inštitúcie, aj vtedy, ak podľa vnútroštátnych predpisov platných pre príslušnú inštitúciu sa tento plat z dôvodu nedostatku včasného vyúčtovania nesmie zahrnúť do vymeriavacieho základu pre dávky v referenčnej dobe a ako náhrada je stanovené fiktívne vymeranie dávky?
               
            
         (1)  Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, s. 1; Mim. vyd. 05/005, s. 72).